جرى فريق النصر السعودي على المغربي عبد الغني فهمي خو الرجاوي عبد الإله فهمي، وكان كيشغل منصب مدرب حراس في الفريق السعودي، ولكن عدم تطور المستوى ديال الحراس ديال النصر قلق المسؤولين ودفعهم باش اجريو عليه. وواخا النصر كان جرى على المدرب لجاب فهمي، وخلاوه اخدم معاهم باش ادرب الحراس ديال الفريق، ولكن مني مقدم ليهم حتى اضافة جراو عليه، باش اجيبو واحد آخر اتكلف ليهم بتدريب الحراس. والنصر كاين فيها جوج لاعبين مغاربة هما سعد لكرول مشا إعارة لسنة وحدة صافي، ومحمد فوزير لمشا بصفة نهائية وعندو عقد ثلاث سنوات مع النصر. وكيفكر النصر بعدما جراو على فهمي اجريو حتى سعد لكرو، لأنه بان بمستوى ضعيف، وحتى هو مقدرش اضمن الرسمية ديالو وبين أنه لاعب مزيان، وداكشي على النصر مشاو جابوا مدافع أيسر واحد آخر باش العبوه. الفريق كان عندو مشكل مع محمد فوزير، لحلف ميلعب معاهم قبل مياخد فلوسو، ومني جا للمغرب بقا هنا حتى اوجدو ليهم فلوسو، وداكشي علاش النصر تزيرو وقلبو لفوزير على 300 مليون عطاوها ليه، عاد مشى البارح باش ابدا ادرب مع الفرق ولعب الماتشات الرسمية. 
النصر السعودي جرى على مغربي بان بمستوى ضعيف ومقدم والو